bluuebunny/crossref_metadata_2025_split huggingface dataset:
Laser-Induced Microperforations in Teeth Sections
Authors: Kinersly T. , Jarabak J.P. , Phatak N.M. , DeMent J. 
Published: November 2010

SYNOPSIS IN INTERLINGUA MICRO-PERFORATIONES INDUCITE PER LASER IN SECTIONES DE DENTES.—Un methodo a satisfacente reproducibilitate usate in le mesuration del diametro de perforationes presente in mollite sectiones de dentes human post le impingimento a basse energia de fasces de laser a rubino indicava que le variationes incontrate in le diametros del perforationes depende del energia del fasce, del typo e del spissitate del material sub tractamento, del foco, del magnification, del distantia de portata, e del concentration del addite tinctura. Plus grande perforationes esseva producite in adamante cretose (per exemplo in carie incipiente) que in adamante non cretose. Le perforationes producite in dentina esseva uniforme solmente quando le sectiones habeva essite tincturate blau. II es possibile que tal mesurationes revela le existentia de factores que debe esser quantificate ante que nos permitte le impingimento super dentes per laser a plus alte energia.
Enamel Dissolution in Saliva and the Calcium and Phosphorus Content of Some Foodstuffs
Authors: Thanik Daman D. , Bibby Basil G. 
Published: November 2010

SYNOPSIS IN INTERLINGUA LE DISSOLUTION DE ADAMANTE IN SALIVA, E LE CONTENTO DE CALCIUM E DE PHOSPHORO IN VARIE ALIMENTOS.—Esseva determinate le perditas de peso in blocos de adamante bovin exponite durante tres horas al liquido supernatante ab salivari fermentationes de sex horas de farina de frumento, de cereales de jentaculo, de productos de ris e mais, de dulces, de productos a sucro, e de bibitas. Esseva executate comparationes con lor contentos de solubile calcium e phosphoro, lor titrabile aciditate, e lor pH. Esseva etiam usate mixturas del varie liquidos supernatante de maniera que le effectos de varie grados de contento de calcium e phosphoro poteva esser comparate. Un alte production de acido e un basse discalcification de adamante esseva constatate in le liquidos supernatante ab alimentos continente grande quantitates de calcium e de phosphoro, sed ni le un ni le altere de iste duo parametros monstrava un directe proportionalitate con le observate dissolution de adamante.
Histochemical Observations of Phosphatases in the Ulcerative Region Due to Topical Traumatic Stress in Rats Given Cortisone
Authors: Todo Hiroyuki , Kawakatsu Kensaku 
Published: November 2010

SYNOPSIS IN INTERLINGUA OBSERVATIONES HISTOCHIMIC DE PHOSPHATASES IN LE REGION ULCERATE IN CONSEQUENTIA DE TOPIC STRESS TRAUMATIC IN CORTISONATE RATTOS.—Un noma-oide formation ulceric e alterationes proliferative de osso alveolar in le region del incisor inferior esseva producite in cortisonate rattos per le application topic de stress consistente in secieaturas effectuate con cisorios-pincette al nivello del margine gingival. Observationes histochimic del phosphatases alcalin e acide in ille alterationes proliferative esseva executate le decime e le cinquantesime die del experimento a base de serial sectiones cryostatic. Proliferation ossee esseva trovate al lateres labial e lingual del osso alveolar. Un forte activitate de phosphatase alcalin esseva constatate in un extense area circumjacente le osso proliferante. Intense activitate de phosphatase acide esseva incontrate in un relativemente restringite area circum le osso proliferante. Un leve activitate de phosphatase acide esseva incontrate intra le osso proliferante mesme. Le portiones cave resultante del resorption de osso contineva grados marcate de activitate de ambe le enzymas studiate.
Co-Carcinogenesis in the Hamster Cheek Pouch
Authors: Hamner James E. 
Published: November 2010

SYNOPSIS IN INTERLINGUA STUDIOS CON CO-CARCINOGENOS IN LE SACCO GENAL DEL HAMSTER.—Un dose unic de 500, 1000, o 2000 r de irradiation roentgen, administrate ante le application al mucosa del sacco buccal de hamsters de 0,5 pro cento de 9,10-dimethyl-1,2-benzanthraceno (DMBA) causava un leve retardo plus tosto que un acceleration del formation de carcinoma de cellulas squamose. Le uso de DMBA in un solution de 0,05 pro cento in combination con le mesme irradiation roentgen produceva nulle tumores. Irradiation con 500, 1000, o 2000 r causava nulle neoplasia. Splenomegalia, hepatomegalia, e polypos del stomacho anterior esseva characteristicas prominente.
The Estimation of Nanogram Levels of Fluoride in Fractions of a Milligram of Tooth Enamel by Means of Liver Esterase
Authors: McGaughey Charles , Stowell Ellery C. 
Published: November 2010

SYNOPSIS IN INTERLINGUA LE ESTIMATION DE NIVELLOS NANOGRAPHIC DE FLUORURO IN FRACTIONES DE UN MILLIGRAMMA DE ADAMANTE DENTAL EFFECTUATE PER MEDIO DE ESTERASE HEPATIC.—Le specimens esseva incubate in le presentia de esterase hepatic e de butyrato ethylic como substrato, e le activitate enzymatic esseva determinate per titration a alcali del acido butyric formate. Le effecto de phosphato de calcium super le activitate enzymatic esseva investigate per le addition de ille sal al controlo (sin fluoruro) e al standards a un nivello equivalente a illo in le incognito ubi illo habeva essite determinate per un analyse de phosphoro. Post correction per referentia al blanco, le activitates enzymatic in le incognito e in le standards esseva convertite in procentages del activitate in le controlo. Le nivello de fluoruro in le incognito esseva alora determinate ab un graphico le qual relationava le procentages del hydrolyse de controlo monstrate per le standard con le logarithmos de lor nivellos de fluoruro.
Histogenesis of Osteoclasts
Authors: Toto Patrick D. , Magon John J. 
Published: November 2010

SYNOPSIS IN INTERLINGUA HISTOGENESE DE OSTEOCLASTAS.— Rattos blanc esseva subjicite a duo injectiones de 200 unitates de Parathormon con un intervallo de 12 horas. Tres horas post le prime injection, thymidina a tritium esseva administrate. Autoradiogrammas del maxillas esseva preparate ab specimens colligite inter hora 6 e hora 72 a partir del comenciamento del experimento. Marcate osteoplastas esseva trovate post hora 18. Illos se formava per le fusion de libere cellulas de tissu conjunctive del periodontio e del medulla. Le osteoclastas dispareva ab le lacunas inter hora 48 e hora 72. Le apparition de marcate osteocytos a iste tempore monstrava que etiam illos habeva lor origine in libere cellulas conjunctive occupante le spatio create per lacunas de Howship.
Penicillin-Resistant Streptococci from the Saliva
Authors: Watase Richard K. , Bahn Arthur N. , Haga Carl 
Published: November 2010

SYNOPSIS IN INTERLINGUA STREPTOCOCCOS PENICILLINO-RESISTENTE ISOLATE AB LE SALIVA DE PATIENTES CON FEBRE RHEUMATIC.— Le presentia de streptococcos penicillino-resistente in le cavitate oral representa un periculo potential pro le salute general de patientes con febre rheumatic e congenite morbo cardiac quando illes se subjice a un tractamento dental. Esseva studiate le saliva de patientes con febre rheumatic sub tractamento penicillinic a diurne dosage oral. Le streptococcos hemolytic alpha e nonhemolytic esseva identificate per le tests morphologic e biochimic de uso in le microbiologia diagnostic. Le resultatos del studio monstra que 45 ex 58 patientes rheumatic (77,5 pro cento) habeva disveloppate lineas penicillino-resistente de streptococcos, in comparation con solmente 7 del 58 patientes de controlo (12 pro cento).
Histologic Response of Bone to Sectioning by High-Speed Rotary Instruments
Authors: Boyne Philip J. 
Published: November 2010

SYNOPSIS IN INTERLINGUA RESPONSA HISTOLOGIC DE OSSO AL SECTION AGE PER INSTRUMENTOS ROTATORI DE ALTE VELOCITATE.—Con le utilisation de fluorescentia inducite per tetracyclina, le guarition de defectos ossee in crestas mandibulo- e maxillo-alveolari, in le margine inferior del mandibula, e in le femores de canes esseva studiate comparativemente post le production del defectos per fresas in rotation a velocitates de 200.000 rpm e, in le mesme animales, post lor production per fresas in rotation a velocitates de 5.000 rpm. Le marcage con tetracyclina revelava osso nove in omne le defectos 14 dies post le operation. Quaranta-duo dies post le operation nulle differentias quantitative o qualitative esseva observabile in le natura del responsa reparatori inter le defectos effectuate a basse e a alte rapiditates.
Microradiographic Study of Odontologic Tissues in Cooley's Anemia
Authors: Soni Narendar N. , Barbee Frank E. , Ferguson Angella D. , Parrish Barbara A. 
Published: November 2010

SYNOPSIS IN INTERLINGUA STUDIO MICRORADIOGRAPHIC DE Tissu ODONTOLOGIC IN ANEMIA DE COOLEY.— Le presente studio esseva effectuate pro determinar le effectos de anemia de Cooley super le configuration del mineralisation e le morphologia del dentes e de lor structuras de supporto. Sectiones mollite esseva obtenite ab specimens includitein bioplastico. Examines microradiographic revelava que le dentina esseva mal mineralisate e que inusual inclusiones esseva presente in le lumines del tubulos. Esseva constatate proliferation de cemento de radice. In le osso, numerose irregularmente resorbite cavitates esseva presente si ben como areas interstitial con multe lacunas e tenue cortice attenuate e discontinue.
The Oral Yeast-Lactobacillus Relationship IV. pH and Phosphate Concentration as Contributing Factors
Authors: Wilson Thomas E. , Evans Doyle J. 
Published: November 2010

SYNOPSIS IN INTERLINGUA LE RELATION INTER SACCHAROMYCETES E LACTOBACILLOS ORAL. IV. LE NIVELLO DE PH E LE CONCENTRATION DE PHOSPHATO COMO FACTORES CONTRIBUTORI.—Bacterios productori de acido lactic cresce plus rapidemente e produce plus acido in le presentia de saccharomycetes oral que in le absentia de illos. Le stimulation del crescentia de Lactobacillus casei per Candida albicans se monstrava relationate con le concentration de phosphato. Le crescentia de L. casei in un medio non conditionate per le presentia de C. albicans non esseva influentiate per le concentrationes de phosphato testate. Le stimulation del crescentia de L. casei in medios conditionate per le presentia de C. albicans esseva identic a differente nivellos de pH. Un influentia significative del saccharomycetes es que illos rende le lactobacillos capace a initiar lor crescentia e de facto a crescer con un rapiditate relative a elevate nivellos de pH.
Oxytalan Fibers in the Periodontium of Ascorbic Acid-Deficient Guinea Pigs
Authors: Kanouse M.C. 
Published: November 2010

SYNOPSIS IN INTERLINGUA FIBRAS DE OXYTALANO IN LE PERIODONTIO DE PORCOS DE INDIA A CARENTIA DE ACIDO ASCORBIC.—Le function del fibras de oxytalano non es cognoscite. Per medio de technicas de tincturation histochimic, il ha essite constatate que fibras de oxytalano differe de fibras de collageno in lor structura chimic e in lor orientation. Le objectivo del presente investigation esseva clarificar le natura de iste fibras a base de un evaluation del responsa de fibras de oxytalano a un manco de acido ascorbic. Esseva constatate que le fibras de collageno in le membrana periodontal declinava in numeros con le crescente severitate del carentia de acido ascorbic durante que le fibras de oxytalano remaneva inalterate in lor numeros e in lor distribution.
Some Factors Influencing Specific Gravity Determinations on Gold Cast Alloys
Authors: Shell John S. 
Published: November 2010

SYNOPSIS IN INTERLINGUA CERTE FACTOREs EXERCENTE UN INFLUENTIA SUPER DETERMINATIONES DEL GRAVITATE SPECIFIC IN FUSIONATE ALLIGATOS DE AURO.—Le porositate del fundages reduce le gravitate specific mesurabilemente, e certe processos technic tende a augmentar le porositate. Altere technicas tende a modificar le composition del alligatos, usualmente per reducer le contento de metallo basic e per augmentar le procentage de metallo pretiose. Le fundages esseva prostheses geometric de un peso de circa 4 grammas. Plus grande foramines de fundage resultava in omne casos in productos de plus alte gravitate specific. Nulle alterationes significative in le gravitate specific esseva observate secundo que le fundages esseva facite con o sin reservoir. Varie technicas de fusion e de fundage resultava in alterationes del composition chimic le quales esseva de un magnitude sufficiente pro vitiar le determinationes de gravitate specific.
Dental Caries Incidence in North and South Dakota Indian School Children during 30 Years
Authors: Ship Irwin I. 
Published: November 2010

SYNOPSIS IN INTERLINGUA INCIDENTIA DE CARIE DENTAL DURANTE TRENTA ANNOS IN SCHOLARES INDIAN DE NORD- E SUD-DAKOTA.-Un total de 6988 examines dental esseva effectuate in juveniles sioux visitante octo internatos de Nord- e Sud-Dakota durante le periodo ab 1959 ad 1962. Esseva effectuate comparationes con datos de prevalentia de carie dental a base de examines de 926 juveniles sioux in le mesme reservationes durante le periodo ab 1929 ad 1932. Le methodos initialmente reportate esseva observate subsequentemente. Le resultatos reflecte un augmento plus que duplice in le prevalentia pro omne le gruppos de etate studiate. Le augmentos esseva al media 1,3, 1,8, 2,3, 3,3, 4,4, e 4,5 dentes decadite, absente, o replenate pro le gruppos de etate sub 8, ab 8 ad 9, ab 10 ad 11, ab 12 ad 13, ab 14 ad 15, e plus que 15 annos, respectivemente. Plus detaliate studios es necessari pro explicar iste marcate alterationes.
Some Effects of Laser Impacts on Extracted Teeth
Authors: Gordon Thomas E. 
Published: November 2010

SYNOPSIS IN INTERLINGUA CERTE EFFECTOS DEL IMPINGIMENTO DE FASCES DE LASER SUPER EXTRAHITE DENTES.-Le impingimento de fasces de laser super extrahite dentes causava le ejection a alte velocitate de un intensemente luminose pluma de vaporisate materiales dental. Etiam le email deveniva altemente luminose. Un simile luminositate ha essite observate in tissus molle. A iste tempore le natura del mechanismo de iste stimulation non es definitemente cognoscite.
Physical Properties of Some Zinc Oxide-Eugenol Cements
Authors: Anderson J. Russell , Myers George E. 
Published: November 2010

SYNOPSIS IN INTERLINGUA PROPRIETATES PHYSIC DE CERTE CEMENTOS A OXYDO DE ZINC E EUGENOL.—Le hic-reporate studio esseva concernite con le consistentia, le fortia compressive, le tempores de travalio e de prisa, le spissitate de pellicula, e le duressa del materiales studiate. Lor numero esseva 6. Le valores pro le consistentia variava inter 35 e 60 mm. Le fortias compressive variava ab 6,4 ad 219 kg/cm 2. Le tempore de travalio esseva inter 3 e 21 minutas, e le tempore de prisa final esseva inter 5,5 e 20 minutas additional. Omne le cementos produceva un spissitate de pellicula de minus que 0,04 mm. Le valores del duressa post 24 horas variava inter 0,05 e 1,1 mm de penetration.
Flow of Binary and Tertiary Mixtures of Waxes
Authors: Craig R.G. , Eick J.D. , Peyton F.A. 
Published: November 2010

SYNOPSIS IN INTERLINGUA LE FLUXO DE MIXTURAS BINARI E TERTIARI DE CERA.-Esseva constatate que le fluxo es un plus sensibile proprietate que le expansion thermic pro le studio del differentias inter varie mixturas de cera. Le fluxo de plure lots del mesme cera revelava significative differentias, indicante que un sensible test-como le determination del proprietates del fluxo-debe esser usate in seliger cera pro objectivos de recerca. Le addition de cera de carnauba a cera paraffinic resultava in un reduction del fluxo e un augmento del temperatura de transition al qual un augmento marcate in le fluxo esseva observate. Le addition de cera de ape a cera paraffinic reduceva le fluxo solo levemente. Le fluxo de mixturas tertiari de ceras non poteva esser predicite a base del fluxo de mixturas binari.
The Protrusive Movement in Articulators. II. Its Practical Importance
Authors: Derksen A.A.D. , Korenhof C.A.W. 
Published: November 2010

SYNOPSIS IN INTERLINGUA LE MOVIMENTO PROTRUSIVE IN ARTICULATORES. II. Su IMPORTANTIA PRACTIC.—In practicamente omne articulatores, le bracio superior es mobile, per contrasto con le situation natural del maxillas ubi le componente inferior, i.e., le mandibula, se move con respecto al cranio que se trova in stato de "reposo." Le reversion del natural movimento mandibular sagittal-elliptic resulta in un figura cardioide. Un analyse de iste movimento sagittal in articulatores con varie inclinationes condylar e incisal supporta le conclusion que su deviation ab le natural curso sagittal es minus importante que le methodo de su registration in le patiente.
Age Factor in Secondary Dentin Formation
Authors: Philippas George G. , Applebaum Edmund 
Published: November 2010

SYNOPSIS IN INTERLINGUA LE FACTOR DEL ETATE IN LE FORMATION DE DENTINA SECUNDARI.—Le examine microscopic de 273 permanente incisores supero-central sin grados marcate de carie o de attrition, extrahite ab grecos de cognoscite etates, revelava que post le "completion" del apice del radice regular dentina secundari esseva primo formate in tracias super le parietes de cameras de pulpa del corona e del radice. Irregular dentina secundari esseva formate plus super parietes lingual que super parietes labial e incisal del corona, con un rapiditate crescente con le avantiamento del etate usque le camera pulpal del corona e del canal del radice es quasi obliterate. Occurreva in plus con le avantiamento del etate un metamorphose progressive de dentina primari ad in un stato de transparentia.
Factors Influencing the Remineralization of Dental Calculus
Authors: Little M.F. , Schlueter G. , Swan S. 
Published: November 2010

SYNOPSIS IN INTERLINGUA FACTORES DE INFLUENTIA IN LE REMINERALISATION DE CALCULO DENTAL.-Esseva studiate le signification de Ca, P, K, Na, μ, CO2, pH, temperatura (4,25 e 37,5 C) e pressura (760 e 190 mm de Hg) como factores de influentia in le remineralisation del matrice organic de calculo dental e in le formation possible de un "placa" precursori. Matrices dividite in medietates in un solution o sub conditiones de cognoscite reactivitate serviva como controlos. Le studios indicava que supra un Ca X P (mg %)2 de 35 remineralisation occurreva si o non CO2 esseva presente. Infra un Ca X P (mg %)2 de 35, le induction del remineralisation requireva le presentia de CO2. Na a un alte μ promoveva le remineralisation. Quando le pH esseva reducite, un temperatura de 37,5 esseva plus efficace que un temperatura de 25 C. A un pression de 756 mm de Hg, le remineralisation esseva nodular intra e super le matrice (Ca:P de 2,0). A 190 mm, remineralisation occurreva in omne partes del matrice.
Neutron-Irradiated Enamel in Dissolution Studies
Authors: Cutress T.W. , Healy W.B. , Allison H. 
Published: November 2010

SYNOPSIS IN INTERLINGUA ADAMANTE IRRADIATE CON NEUTRONES IN STUDIOS DE DISSOLUTION.—Le rationes pro le non-uniformitate del reductiones producite per bombardmentso neutronic in le solubilitate acidic de intacte superficies de adamante esseva investigate in varie preparatos adamantin sub le conditiones de varie sequentias de solubitate con le uso de methodos chimic e radioactive. Le constatate discrepantia inter le mesurationes chimic isotopic (a P32) del solubilitate esseva attribuite al formation de phosphatos non-orthophosphatic le quales non se dissolve in le mesme maniera coma le resto del adamante.
Effect of Fluoride on Hypervitaminosis D in Rats
Authors: Gedalia I. , Binderman I. 
Published: November 2010

SYNOPSIS IN INTERLINGUA LE EFFECTO DE FLUORURO SUPER HYPERVITAMINOSIS D IN RATTOS.-Esseva usate rattos recipiente 0,2 mg de fluoruro per die (i.e., approximativemente le ingestion physiologic pro le ratto), rattos recipiente doses toxic de vitamina D, rattos recipiente vitamina D e fluoruro simultaneemente, e rattos de controlo. Esseva effectuate determinationes de calcium in le sero e le urina e del gravitate specific e del contento de cinere in le femure si ben como su contento de calcium. Le resultatos revelava que fluoruro age contra le syndrome de hypervitaminosis D per reducer usque ad valores quasi normal le concentrationes de calcium in le sero e le urina e etiam que illo preveni le resorption de osso. Es suggestionate que in hypervitaminosis D, le presentia de un augmentate concentration de iones de fluoruro in le liquidos del tissus induce un precipitation de fluoro-apatite.
Ethanol, 30 Per Cent, and Hamster Pouch Carcinogenesis
Authors: Henefer Edward P. 
Published: November 2010

SYNOPSIS IN INTERLINGUAETHANOL DE TRENTA PRO CENTO E CARCINOGENESE IN LE BURSA BUCCAL DEL HAMSTER.—Le influentia de ethanol in promover le disveloppamento de carcinoma oral, un effecto que se suggere clinicamente, esseva studiate experimentalmente con le utilisation de 60 hamsters auree. Le gruppo experimental de animales recipeva ethanol in un concentration de 30 pro cento como le sol provision de liquido. Le gruppo del animales de controlo recipeva aqua. Le carcinogeno, 9,10-dimethyl-1,2 benzanthraceno in oleo mineral esseva applicate in mesurate quantitates al superficie interior del bursas buccal. Post 72 dies, le incidentia de tumores maligne esseva plus alte in le gruppo recipiente ethanol. Degeneration grassiose del hepate esseva prevalente in iste gruppo. Studios additional es necessari pro confirmar le presente resultatos.
Histology of Normal Enamel. III. Phase Contrast Study
Authors: Gwinnett A. John 
Published: November 2010

SYNOPSIS IN INTERLINGUA HISTOLOGIA DE ADAMANTE "NORMAL." III. STUDIOS A CONTRASTO DE PHASE.—Vinti-octo tenuissime molite sectiones longitudinal (5 a 7 micron) esseva examinate sub le microscopio a contrasto de phase. Le prismas esseva separate per un zona diffuse de color obscur representante un notabile modification del indice refractive. Isto suggestionava le occurrentia de un alteration in le elementos structural e/o in lor disposition. Le strias de Retzius monstrava alterationes simile a illos del striationes transverse. Le adamante superficial non monstrava marcation prismatic in omne casos. Le adamante cervical monstrava un variabilitate considerabile in le indice refractive. Le interpretation e le signification del constatationes es discutite, sed le conclusion es que un methodo debe esser trovate pro preparar sectiones sin le uso de adhesivos e de solventes.
Carbohydrate Metabolism of Streptococcus salivarius. II. Manometric Measurements of Oxygen Consumption under Various Temperature, pH, and Substrate Concentration
Authors: Barry Sue-Ning C. 
Published: November 2010

SYNOPSIS IN INTERLINGUA METABOLISMO DE HYDRATO DE CARBON DE Streptococcus salivarius. II. MESURATIONES MANOMETRIC DEL CONSUMPTION DE OXVGENO SUB VARIE CONDITIONES DE TEMPERATURA, pH, E CONCENTRATION DE SUBSTRATO.—Le objectivo del presente studio esseva obtener datos quantitative relative al metabolismo oxydative de Streptococcus salivarius. Culturas pur, isolate ab le bucca human, esseva mantenite in le medio Trypticase no. 2 durante 18 o 22 horas. Le cellulas esseva recolligite e resuspendite in tampon phosphatic (0,1 N, pH 7,0). Iste suspension esseva usate pro le mesurationes del acceptation de oxygeno. Sub conditiones acidic e a temperaturas de infra 15 C, le addition de substratos non promoveva le respiration. Le acceptation maximal de oxygeno esseva observate con un pH approximativemente neutre e al temperatura del ambiente. Le concentration de sucro non afficeva le quantitate de oxygeno consumite.
Changes in Dimension of the Dental Arches with Age
Authors: Mills Loren F. 
Published: November 2010

SYNOPSIS IN INTERLINGUA ALTERATIONES DE DIMENSION DEL ARCOS DENTAL CON LE AVANTIAMENTO DEL ETATE.—Le largor del arco in le region inter molar e premolar secunde e le longor del arco esseva determinate in 1253 juveniles de etates de inter 6,6 e 19,5 annos qui habeva neutro-occlusion molar. Le resultatos indica, in terminos medie, que intra ille periodo le configuration crescential del areas mentionate se describe le melio per un curva e que, con le avantiamento del etate, le dentes occupa de minus in minus extense spatios intra le arcos dental. Le largor maximal del arco dental pareva esser establite ante le eruption del secunde premolares e del canines. Le longor del arco dental monstrava un tendentia reductori con le avantiamento del etate.